EL Επίσημη Εφημερίδα της Ευρωπαϊκής Ένωσης C 263/16

ΑΝΑΚΟΊΝΩΣΗ ΑΙΤΗΣΗΣ ΓΙΑ ΈΚΔΟΣΗ ΆΔΕΙΑΣ ΕΞΕΡΕΥΝΗΣΗΣ ΥΓΡΩΝ ΚΑΙ ΑΕΡΙΩΝ ΚΟΙΤΑΣΜΑΤΩΝ ΥΔΡΟΓΟΝΑΝΘΡΑΚΩΝ ΑΠΟΚΑΛΟΥΜΕΝΗΣ SCICLI

ΙΤΑΛΙΚΉ ΔΗΜΟΚΡΑΤΊΑ — ΠΕΡΙΦΕΡΕΙΑ ΣΙΚΕΛΙΑΣ

ΠΕΡΙΦΕΡΕΙΑΚΉ ΕΠΙΘΕΩΡΗΣΗ ΒΙΟΜΗΧΑΝΙΑΣ (ASSESSORATO REGIONALE INDUSTRIA) — ΠΕΡΙΦΕΡΕΙΑΚΉ ΔΙΕΥΘΫΝΣΗ ΟΡΥΧΕΊΩΝ (DIPARTIMENTO CORPO REGIONALE DELLE MINIERE)

ΠΕΡΙΦΕΡΕΙΑΚΟ ΓΡΑΦΕΙΟ ΥΔΡΟΓΟΝΑΝΘΡΑΚΩΝ ΚΑΙ ΓΕΩΘΕΡΜΙΑΣ (UFFICIO REGIONALE PER GLI IDROCARBURI E LA GEOTERMIA) (U.R.I.G.)

2009/C 263/06

Η επιχείρηση Irmino s.r.l. — με έδρα στο Παλέρμο (PA) via Principe di Villafranca 50 (cap 90141) — που είναι εγγεγραμμένη στο εμπορικό επιμελητήριο του Παλέρμο αριθ. ΦΠΑ 03922140821, REA αριθ. 160160, υπέβαλε, στις 22 Μαΐου 2009, στην αρμόδια αρχή για την παραχώρηση μεταλλευτικών δικαιωμάτων στην Περιφέρεια Σικελίας Assessore per l'Industria (Επιθεώρηση βιομηχανίας), με έδρα Via Ugo La Malfa 87/89, c.a.p. 90146 Παλέρμο, αίτηση να της χορηγηθεί άδεια, με βάση τον νόμο της περιφέρειας της Σικελίας (L.R.S.) αριθ. 14 της 3ης Ιουλίου 2000 περί μεταφοράς και εφαρμογής της οδηγίας 94/22/ΕΚ, για τη διενέργεια ερευνών για υγρούς ή αέριους υδρογονάνθρακες σε περιοχή γνωστή με την ονομασία «Scicli», η οποία καλύπτει έκταση 9 600 εκταρίων (96,00 Km2), που βρίσκεται εξ ολοκλήρου στο έδαφος του Δήμου Scicli, στην επαρχία Ragusa, στην Νοτιοανατολική Σικελία. Η εν λόγω περιοχή συνορεύει δυτικά με την περιοχή της άδειας Irminio, την οποία κατέχει η εταιρεία Irminio S.r.l. (ελεγχόμενη κατά 100 % από την εταιρεία Sviluppo Risorse Naturali s.r.l.), νότια με τη θαλάσσια περιοχή «d355C.R.-SR», για την οποία επίκειται να εκχωρηθεί άδεια στην εταιρεία Risorse Naturali s.r.l., και κατά τα λοιπά συνορεύει με ελεύθερους χώρους.

Η περίμετρος της περιοχής την οποία αφορά η αίτηση καθορίζεται από εξάπλευρο ακανόνιστο πολύγωνο οριοθετούμενο από συνεχή ευθύγραμμα τμήματα μεταξύ των σημείων «A», «B», «Γ», «Δ», «E» και «Ζ», πλην του τμήματος κατά μήκος της ακτογραμμής μεταξύ των σημείων «Δ» και «E». Η πλευρά «ΑΖ» συμπίπτει με το ανατολικό όριο της άδειας Irminio.

Τα προαναφερόμενα σημεία ορίζονται ως ακολούθως:

Το σημείο A βρίσκεται στο βορειοδυτικό τμήμα του χάρτη IGMI αριθ. 76-II-NO «Scicli», στο Δήμο Scicli, διαμέρισμα Mangiagesso. Ακριβέστερα, το σημείο Α βρίσκεται στο 7ο χιλιόμετρο της επαρχιακής οδού SP94. Η οδός αυτή καταλήγει βορείως στην εθνική οδό SS 194 «Modica-Ragusa», κοντά στον οικισμό Modica, και νοτίως στον οικισμό Scicli.

Το σημείο B βρίσκεται στο βορειοδυτικό τμήμα του χάρτη IGMI αριθ. 76-II-NO «Scicli», στο Δήμο Scicli, διαμέρισμα Milocca. Ακριβέστερα, το σημείο B βρίσκεται στο 6ο χιλιόμετρο της επαρχιακής οδού SP54. Η οδός αυτή αρχίζει κοντά στον οικισμό Modica και καταλήγει κοντά στον οικισμό Scicli.

Το σημείο Γ βρίσκεται στο κεντρικό τμήμα του χάρτη IGMI αριθ. 76-II-NO «Scicli», στο Δήμο Scicli, διαμέρισμα Fami Giurgia. Το σημείο C βρίσκεται κοντά σε συγκρότημα κτηρίων και γεωργικών αποθηκών που στον χάρτη εμφαίνονται με το τοπωνύμιο «Γ. Nuova». Ακριβέστερα, το σημείο Γ βρίσκεται στη βορειότερη γωνία του βορειότερου των κτηρίων ανατολικά της οδού. Πρόκειται για μη ασφαλτοστρωμένη οδό πρόσβασης, κατά τη διεύθυνση Β-Ν, που τέμνει την επαρχιακή οδό SP122.

Το σημείο Δ βρίσκεται στο κεντρικό τμήμα του χάρτη IGMI αριθ. 276-II-SO «Sampieri», στο Δήμο Scicli, διαμέρισμα Pisciotto, περίπου 120 m από την ακτογραμμή. Ακριβέστερα, το σημείο Δ συμπίπτει με φάρο (που εμφαίνεται στον χάρτη) που βρίσκεται κοντά στα ερείπια του κτηρίου Fornace Penna. Η συνέχεια της κορυφής «Δ» τέμνει την ακτογραμμή στο ευθύγραμμο τμήμα που συνδέει τις κορυφές «Δ» και «E».

Το σημείο E βρίσκεται στο κεντρικό νότιο τμήμα του χάρτη IGMI αριθ. 276-III-NE «Donnalucata», στο Δήμο Scicli, περίπου 1,5 km δυτικά-βορειοδυτικά του οικισμού Donnalucata και περίπου 30 m από την ακτογραμμή. Ακριβέστερα, το σημείο E συμπίπτει με τη διασταύρωση των οδών Cernia και Viale della Repubblica. Η συνέχεια της κορυφής «E» τέμνει την ακτογραμμή στο ευθύγραμμο τμήμα που συνδέει τις κορυφές «Δ» και «E».

Το σημείο Ζ βρίσκεται στο κεντρικό νότιο τμήμα του χάρτη IGMI αριθ. 276-III-NE «Donnalucata», στο Δήμο Scicli, διαμέρισμα Dammusi. Ακριβέστερα, το σημείο Ζ βρίσκεται ακριβώς στη νοτιότερη γωνία κτηρίου γεωργικής χρήσης που δεν επισημαίνεται με τοπωνύμιο στον σχετικό χάρτη. Η πρόσβαση στο κτήριο είναι δυνατή διατρέχοντας την επαρχιακή οδό SP 89 έως τη διασταύρωση με την οδό Via Cernia και εν συνεχεία προς βορρά την οδό πρόσβασης στο διαμέρισμα Dammusi για 500 m.

Γεωγραφικές συντεταγμένες

Σημείο Βόρειο γεωγρ. πλάτος Ανατολικό γεωγρ. μήκος (M. Mario) A 36°49′44,59″ 2°15′14,23″ B 36°49′00,00″ 2°15′51,35″ Γ 36°47′12,97″ 2°18′46,77″ Δ 36°42′42,56″ 2°18′20,84″ E 36°45′55,13″ 2°10′18,81″ Ζ 36°46′32,83″ 2°10′35,59″

Οι ενδιαφερόμενοι μπορούν να υποβάλουν αίτηση χορήγησης άδειας έρευνας στην εν λόγω περιοχή εντός 90 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης· δεν θα ληφθούν υπόψη αιτήσεις που θα παραληφθούν μετά την ανωτέρω προθεσμία. Το διάταγμα χορήγησης της άδειας έρευνας θα εκδοθεί εντός έξι μηνών από την προθεσμία υποβολής αιτήσεων από ανταγωνιζόμενες επιχειρήσεις. Σύμφωνα με το άρθρο 5 παράγραφος 1 της οδηγίας 94/22/ΕΚ, γνωστοποιείται εξάλλου ότι τα κριτήρια για τη χορήγηση αδειών αναζήτησης, έρευνας και παραγωγής έχουν ήδη δημοσιευθεί στην Επίσημη Εφημερίδα των Ευρωπαϊκών Κοινοτήτων, C 396 της 19ης Δεκεμβρίου 1998 με παραπομπή στις διατάξεις του νομοθετικού διατάγματος του Προέδρου της Δημοκρατίας αριθ. 625, της 25ης Νοεμβρίου 1996 (το οποίο δημοσιεύθηκε στην Επίσημη Εφημερίδα της Ιταλικής Δημοκρατίας — Gazzetta ufficiale della Repubblica Italiana αριθ. 293 της 14ης Δεκεμβρίου 1996), περί μεταφοράς και εφαρμογής της ανωτέρω οδηγίας στο ιταλικό εθνικό δίκαιο, αποσαφηνίστηκαν δε με τον προαναφερόμενο νόμο της Περιφέρειας Σικελίας αριθ. 14 της 3ης Ιουλιου 2000 (που δημοσιεύθηκε στην Επίσημη Εφημερίδα της Περιφέρειας Σικελίας αριθ. 32 της 7ης Ιουλιου.2000).

Οι όροι και οι απαιτήσεις όσον αφορά την άσκηση ή την παύση της δραστηριότητας καθορίζονται στον προαναφερόμενο νόμο αριθ. 14 της Περιφέρειας Σικελίας, της 3ης Ιουλίου 2000, και στην τυπική συγγραφή υποχρεώσεων (Disciplinare Tipo) που εκδόθηκε με τις αποφάσεις αριθ. 91, της 30ής Οκτωβρίου 2003, και αριθ. 88, της 20ής Οκτωβρίου 2004, της Assessore per l’Industria, οι οποίες δημοσιεύθηκαν στην Επίσημη Εφημερίδα της Περιφέρειας Σικελίας, αντιστοίχως, αριθ. 49 μέρος Ι, της 14ης Νοεμβρίου 2003, και αριθ. 46 μέρος Ι της 5ης Νοεμβρίου 2004.

Τα σχετικά με την αίτηση έγγραφα είναι κατατεθειμένα στο Περιφερειακό Γραφείο Υδρογονανθράκων και Γεωθερμίας της Περιφερειακής Διεύθυνσης Ορυχείων, Via Ugo La Malfa 101, 90146 Palermo PA, ITALIA, στη διάθεση των ενδιαφερομένων που επιθυμούν να λάβουν γνώση.